पावरकॉम ने बिजली कनेक्शन काटा, लोगों ने एसई और एसडीओ के आगे जताया रोष तो जोड़ा
सरकारीविभागों और ट्यूबवैल के बकाया बिजली बिल अदा नहीं करने पर पावरकॉम की ओर से धड़ाधड़ बिजली कनेक्शन काटे जा रहे हैं। इसी के तहत लाहौरी गेट सब डिविजन के अंतर्गत आते इलाके भगतांवाला के रूप नगर में लगे निगम के ट्यूबवैल का बिजली बिल अदा नहीं करने के कारण काट दिया जिससे घरों में पानी आना बंद हो गया। शनिवार को छुट्टी वाले दिन काटे कनेक्शन के बाद लोग पीने वाले पानी मिलने से दुखी हो गए।
आखिर तंग आकर रूप नगर वेल्फेयर सोसायटी के चेयरमैन शिव कुमार, प्रधान प्रिंसपाल सोढी, चरणजीत सिंह, तिरलोक सिंह, संजीव कुमार, परमजीत सिंह, सतपाल सिंह, सचिन चीदा ने बुधवार को हाल गेट बिजली घर में आकर एसडीओ टेक्निकल अमन कुमार को कटा बिजली कनेक्शन जोड़ने की गुहार लगाई। इस दौरान काफी देर तक चली बहसबाजी के बाद जब लोगों के साथ एसडीओ की मामूली नोक झोंक हुई। उन्होंने एसडीओ से कहा कि बाकी बचे जिन ट्यूबवैल के बिल बकाया हैं उनमें से किसी भी ट्यूबवैल का बिजली कनेक्शन नहीं काटा। जबकि राजनैतिक दबाव में आकर सिर्फ उनके इलाके के ट्यूबवैल का कनेक्शन काटा गया है। जिसके कारण पांच दिनों से सारे इलाके के किसी भी घर में पीने वाला पानी नहीं रहा। जबकि गर्मी शुरू होने के कारण अब तो पानी की किल्लत ज्यादा हो गई है। जब एसडीओ ने उनकी बात नहीं मानी तो इसके बाद सभी लोग एसई सिटी सर्किल अजय कुमार के पास पहुंचे और अपना दुखड़ा सुनाया। जिसके बाद एसई ने अपने उच्चाधिकारियों से बात करके उक्त ट्यूबवैल कनेक्शन जुड़वाया। जिसके बाद ट्यूबवैल चालू हुआ और लोगों के घरों में पानी पहुंचा। जिसके बाद लोगों ने राहत की सांस ली।
लोगों की मुश्किलों को देखते हुए कनेक्शन जोड़ा गया:एसई
^लोगोंको पानी की अा रही मुश्किलों को देखते हुए ट्यूबवैल का बिजली कनेक्शन जोड़ा गया है। निगम को चाहिए की जल्दी से उस ट्यूबवैल का बकाया बिल जमा करवाएं। -अजयकुमार,एसई, सिटी सर्किल
भगतांवाला के पास स्थित रूप नगर कॉलोनी में पावरकॉम की ओर से काटा गए निगम के टयूबवैल के बिजली कनेक्शन को बहाल करवाने के लिए हाल गेट बिजली घर में आकर बात करते रूप नगर वेल्फेयर सोसायटी के सदस्य।
hin_Deva hin_Deva hin_Deva hin_Deva hin_Deva hin_Deva